לינדה המילטון

לינדה קרול המילטון (באנגלית: Linda Carroll Hamilton; נולדה ב-26 בספטמבר 1956 במרילנד, ארצות הברית) היא שחקנית אמריקאית.

ביוגרפיה
המילטון נולדה וגדלה בסולסברי, מרילנד. כשהייתה בת חמש, נהרג אביה בתאונת דרכים. אמה התחתנה מחדש. ללינדה שלושה אחים – אחות גדולה, אחות תאומה זהה ואח צעיר.

המילטון החלה לשחק בגיל צעיר, בעיקר בתיאטרון. בגיל 20 עברה לניו יורק והחלה ללמוד בבית-ספר למשחק. בסוף שנות השבעים עברה ללוס אנג'לס ופצחה בקריירה טלוויזיונית וקולנועית.

פריצת הדרך בקריירה שלה אירעה ב-1984 כאשר קיבלה את תפקיד שרה קונור בסרטו שובר הקופות של ג'יימס קמרון "שליחות קטלנית". בשנת 1991 חזרה לגלם את דמותה של שרה קונור בסרט ההמשך "שליחות קטלנית 2: יום הדין". הסרט נחל הצלחה קופתית מרשימה. בשנת 2019 שיחקה בתפקיד ראשי בסרט ההמשך הבא "שליחות קטלנית: גורל אפל".
ימין|ממוזער|249x249 פיקסלים|המילטון בשנת 1997
ב-1987 קיבלה את התפקיד הראשי בסדרת הטלוויזיה "היפה והחיה בניו יורק". על תפקיד זה הייתה מועמדת לפרס אמי ולשני פרסי גלובוס הזהב.

כמו כן שיחקה בתפקיד הראשי בסרט הדרמה "חיים נפרדים" מ-1995 ובסרט האסונות "פסגת דנטה" מ-1997. גם בדרמה הטלוויזיונית "מצילים: סיפורי אומץ: שתי משפחות" לצד מייקל רפפורט מ-1998.

בשנת 2014 החלה לשחק בעונה השנייה של סדרת המדע הבדיוני "התנגדות", בתפקיד דמותה של פילאר מקלוואי. 

בשנת 2021 החלה לשחק בסדרת המדע הבדיוני "תושב חוץ" בכיכובו של אלן טיודיק.  

בשנת 2025 שיחקה את הדמות של ד"ר קיי בעונה ה-5 של הסדרה "דברים מוזרים" מבית נטפליקס.

 חיים אישיים 
נישואיה הראשונים של המילטון היו לשחקן ברוס אבוט מ-1982 עד 1989. לזוג נולד בן בשם דלטון ב-1989. נישואיה השניים היו לבמאי הקולנוע ג'יימס קמרון מ-1997 עד 1999. לזוג בת בשם ג'וזפין שנולדה ב-1993. הם התגרשו לאחר שהמילטון גילתה שקמרון מנהל רומן עם השחקנית סוזי איימיס במהלך צילומי הסרט טיטניק.

בשנים האחרונות, המילטון החלה לדבר בפומבי על ההפרעה הדו-קוטבית ממנה היא סובלת, בתקווה לעורר מודעות לנושא.

אחותה התאומה של המילטון, לסלי, שגם שיחקה בסצנה בסרט "שליחות קטלנית 2" נפטרה בשנת 2020.

 פילמוגרפיה 
+סרטיםשנה סרט תפקיד1982Tag: The Assassination Game סוזן סוויזה1984ילדי התירס ויקיThe Stone Boy אווה קרסכנט מוןשליחות קטלנית שרה קונור1986 זריחת הירח השחור נינה קינג קונג 2 איימי פרנקלין1990צחוק הגורלאלן ג'יין1991 שליחות קטלנית 2: יום הדין שרה קונור1994 שתיקה קטלנית קארן ריינר1995 Separate Lives לורן פורטר / לנה1997  פסגת דאנטה רייצ'ל וונדוShadow Conspiracy אמנדה גיבנס1999 The Secret Life of Girls רובי סנפורד 2001Skeletons in the Closet טינה קונוויי2005 Smile ברידג'טMissing in America קייטThe Kid & I סוזן מנדוויל 2006שבורה קארן2009שליחות קטלנית: התעוררות שרה קונור (קול)Holy Water קורי ויליאמס2010 ג'ונה הקס מאדאם לוריין (קול)Refuge אמיליה פיליפס2014הזרועות של ברמודה (סרט טלוויזיה)אדמירלית הנסון2016  A Sunday Horse גברת וולדן2017 Curvature פלורנס2019 שליחות קטלנית: גורל אפל שרה קונורEasy Does It המלך ג'ורג'2025Osiris אניה

+טלוויזיה (רשימה חלקית)שנה סדרת TV תפקיד1987–1989היפה והחיה בניו יורק קתרין צ'נדלר2005העשב של השכן לינדה (כאורחת)2010–2012צ'אק מרי ברטאוסקי2021–2025תושב חוץ גנרל מקאליסטר2025דברים מוזרים (עונה 5) מייג'ור גנרל ד"ר קיי

קישורים חיצוניים

הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:מתמודדים עם מגבלה נפשית: אמריקאים
קטגוריה:זוכות פרס סאטורן לשחקנית ראשית בקולנוע
קטגוריה:בוגרי מכללת וושינגטון
קטגוריה:אמריקאיות שנולדו ב-1956
קטגוריה:אמריקאים שנולדו ב-1956